ועדת הכלכלה, כנסת 23, פרוטוקול מספר 189, 2021-02-15 09:00

יעקב מרגי: בוקר טוב לכולם.

יעקב מרגי: אני מתכבד לפתוח את ישיבת ועדת הכלכלה של הכנסת.

יעקב מרגי: יום שני, ג' באדר תשפ"א, 15 בפברואר 2021.

יעקב מרגי: על סדר היום: תקנות התעבורה (תיקון מס'...), התשפ"א-2021, בדבר אבטחת מטענים: 1.

יעקב מרגי: תקנה 4 (הוספת תקנה 183ג - לעניין מועד החובה לעבור השתלמות); 2.

יעקב מרגי: תקנה 6 (תיקון התוספת השישית - לעניין אישור שר המשפטים להתקנת התקנה); 3.

יעקב מרגי: תקנה 7 (תחילה ותחולה – תיקון מועדי התחילה).

יעקב מרגי: מאחר שעבר הרבה זמן הייתי צריך שיזכירו לי.

יעקב מרגי: היה דיון, בקשה לדיון מחדש, מה שנקרא רוויזיה.

יעקב מרגי: לכן, אנחנו נצביע קודם כול על הרוויזיה כדי שתהיה לנו בכלל אפשרות לדון באישור התקנות.

יעקב מרגי: אני מביא את הרוויזיה להצבעה.

יעקב מרגי: מי בעד אישור הרוויזיה?

יעקב מרגי: בעד – 1

יעקב מרגי: הרוויזיה אושרה והדיון נפתח.

יעקב מרגי: משרד התחבורה, תאמרו לנו מה כתב הסתרים בתקנות האלה.

אבנר פלור: סמנכ"ל בכיר תנועה, אבנר פלור, משרד התחבורה.

אבנר פלור: אני רק אציג שמדובר בתקנות המתייחסות לריתום המטענים, אופי ריתום המטענים, שכוללות ביצוע השתלמות לנהגים לריתום מטענים, התקנים שמחויבים להיות ברכב עצמו ואופן הריתום על גבי הרכב, בהתאם לסוג המטען.

אבנר פלור: אנחנו במהלך החודשים האחרונים גם ישבנו עם משרד העבודה לאופן ביצוע ההשתלמויות.

אבנר פלור: היות וכל התהליך עד שהגענו לכאן בפעם הזאת נמשך זמן, וגם בצל הקורונה, אנחנו מבקשים, במקום שזה יתחיל ב-1 במארס – ביצוע ההשתלמויות וחובת ההשתלמות בתיאום עם משרד העבודה ומועצת המובילים – אנחנו מבקשים שזה יתחיל ב-1 ביולי מכיוון שמדובר כאן בנושא חשוב שחייב להיות פרונטלי ולא בזום כי אלה נהגים וכל התהליך עצמו.

יעקב מרגי: בסדר.

יעקב מרגי: אנחנו נקריא את התקנות, נפתח את זה לדיון, להערות.

יעקב מרגי: כבר פוגשים מנהלי חברות ונהגי משאיות, כועסים עליי על הטכוגרף הדיגיטלי, אמרתי להם: כל דבר מתחיל קצת בכעס ולאחר מכן מודים ומברכים, אנשים לא אוהבים דברים חדשים אבל לאחר זמן מתרגלים.

יעקב מרגי: פגשתי בצמתים כמה נהגי משאיות, מסתבר שאנשים עוקבים אחרי דיוני הוועדה ויודעים מה קורה פה בכנסת.

יעקב מרגי: נתחיל, בבקשה.

מרב תורג'מן: אני מבקשת לומר איזושהי הבהרה.

מרב תורג'מן: אני אזכיר שהוועדה דנה ואישרה את התקנות ב-25 באוקטובר 2020.

מרב תורג'מן: כרגע, מה שמונח על שולחן הוועדה לדיון הן רק ההוראות שיושב-ראש הוועדה הקריא, שהן: תקנה 183ג(א) לעניין המועד; תקנה 6 שעניינה הנקודות.

מרב תורג'מן: לתקנה הזו נדרשה הסכמת שר המשפטים, והסכמת שר המשפטים לא הונחה בפני חברי הוועדה בדיון הקודם ולכן אנחנו הולכים כאן לחומרה ואנחנו מבקשים מהוועדה לאשר בשנית את תקנה 6; ותקנה 7, גם לגבי המועדים שנקבעו בה לגבי מועדי התחילה.

מרב תורג'מן: אלה הנושאים היחידים שניתן לקיים בהם דיון כרגע.

יעקב מרגי: בבקשה.

דוד טמיר: עורך דין דוד טמיר, יועץ משפטי בפועל, משרד התחבורה.

דוד טמיר: אני אעבור על ההקראה.

דוד טמיר: בפתיח לתקנות, בתוקף סמכותי לפי סעיפים 13, אנחנו מבקשים להוסיף את סעיף 69א.

דוד טמיר: התוספת היא 69א, שזה סעיף ההסכמה של שר המשפטים לנושא של ניקוד החובה.

דוד טמיר: אנחנו רוצים להוסיף: לעניין תקנה 6 – בהסכמת שר המשפטים, שכפי שהציגה היועצת המשפטית לוועדה, בעצם נתקבלה לאחר הדיון שקיימנו ב-25 באוקטובר, ולכן אנחנו פה.

דוד טמיר: האם זה מספיק?

מרב תורג'מן: כן.

יעקב מרגי: מספיק?

יעקב מרגי: הוא לא יקריא הכול?

מרב תורג'מן: את הפתיח.

מרב תורג'מן: התיקון הוא תיקון למעשה טכני בפתיח, שקובע שהתקנות האלה נדרשות גם את אישור שר המשפטים.

מרב תורג'מן: זה התיקון היחיד שהוא הקריא, שזה בעקוב אחר שינויים בנוסח.

מרב תורג'מן: תקנה 1 ו-2, לא צריך להקריא, וגם 3.

מרב תורג'מן: התיקון הבא הוא בתקנה 4.

דוד טמיר: בתקנה 4, "אחרי תקנה 183ב לתקנות העיקריות" אנחנו מתקנים בתקנה 183ג רבתי, סעיף קטן (א), את התאריך.

דוד טמיר: במקום התאריך הקיים יירשם: "עד יום ב' בתמוז התשפ"ב, 1 ביולי 2022".

מרב תורג'מן: מה החובה?

דוד טמיר: להקריא את כל התקנה?

מרב תורג'מן: תסביר את החובה.

יעקב מרגי: התחלת להסביר, תסביר ואחר כך תקריא.

דוד טמיר: אנחנו אומרים שהתקנה עצמה מדברת על החובה בעצם בביצוע השתלמות מקצועית שאנחנו קובעים אותה במסגרת תיקון זה, כאשר החובה הזאת צריכה להתקיים עד ל-1 ביולי 2022, במקום ה-1 במארס 2022 שהיה קבוע בנוסח הקודם.

דוד טמיר: ההארכה או דחיית מועד התחילה נגרמה כתוצאה ממה שהסביר סמנכ"ל בכיר תנועה אצלנו קודם, העבודה שלנו מול משרד העבודה והרצון לבצע את ההשתלמות באופן פרונטלי ולא באמצעים דיגיטליים.

יעקב מרגי: בתקווה שזה יתאפשר.

דוד טמיר: אמן כן יהי רצון.

יעקב מרגי: אם זה לא יתאפשר, תצטרכו לבוא עוד פעם לשנות תאריך?

אבנר פלור: כן.

יעקב מרגי: נקריא, מרב?

מרב תורג'מן: הוא הקריא את התיקון.

מרב תורג'מן: זה רק המועד הספציפי.

דוד טמיר: התיקון הבא שאנחנו מבקשים וכפי שהסבירה היועצת המשפטית לוועדה, למען הסר ספק, אני אקריא מחדש את תקנה 6.

דוד טמיר: תקנה 6 מתקנת את התוספת השישית לתקנות התעבורה וקובעת ניקוד חובה על העבירות שנקבעו בתיקון הזה, אני מקריא את זה מחדש מכיוון שקביעת ניקוד חובה מחייבת הסכמת שר המשפטים.

דוד טמיר: לאחר שקיבלנו אותו אני מקריא את זה מחדש: התקנה הבאה שאנחנו מבקשים לתקן זו תקנה 7 של תחולה ותחילה.

דוד טמיר: אנחנו דוחים את כל תאריכי התחילה שנקבעו בתיקון זה בעצם בארבעה חודשים קדימה, ואני אקריא כרגע את הנוסח המתוקן:

יעקב מרגי: ענבל סופרו, איגוד עובדי התחבורה.

יעקב מרגי: בבקשה.

ענבל סופרו: בוקר טוב לכולם.

ענבל סופרו: אני ערה לגבי ההערות המקדמיות שהעירה הגברת שנמצאת לימינך - -

יעקב מרגי: היועצת המשפטית של הוועדה.

ענבל סופרו: - - אבל אנחנו כן היינו רוצים להסב את תשומת ליבה של הוועדה למספר דברים שאנחנו כן רוצים וחשוב לנו שתיקחו בחשבון לפני שהתקנות האלה מאושרות.

ענבל סופרו: קודם כול, בשינויים שמדוברים, בתיקון תקנה 85.

ענבל סופרו: 2.

ענבל סופרו: כתוב שהתקן הזה, תקן ישראלי 6395, הועמד לעיון הציבור גם באגף לרכב שירותי תחזוקה במשרד וגם באתר האינטרנט של מכון התקנים.

ענבל סופרו: אני באופן אישי לא מצאתי אותו, לא באגף הרכב, ובמכון התקנים אני נדרשת לשלם סכום של 370 שקלים על מנת שאוכל לקבל אותו כדי לעיין בו ולבדוק במה מדובר.

ענבל סופרו: לעניינים נוספים, אנחנו חושבים מאוד שיש פה הזדמנות לנסות קודם כול להפחית מהכתפיים של הנהגים את האחריות ששוב פעם מוטלת עליהם.

ענבל סופרו: ההשתלמות הזאת והאחריות שתילווה אליה, גם אחרי שהם יעברו את ההשתלמות, האחריות שתועמס על הכתפיים שלהם כאלה שאחראים לכל מה שקשור בנהיגת המשא שלהם, זה משהו שצריך לעצור אותו בנקודות מסוימות.

יעקב מרגי: על מי את רוצה שנשית את זה?

ענבל סופרו: מי שצריך לקבל את האחריות זה גם המעסיק וגם בעל המפעל או בעל הסחורה, לצורך העניין.

יעקב מרגי: והנהג, בכלל לא.

ענבל סופרו: לא, אנחנו לא אמרנו שהנהג לא.

יעקב מרגי: זה מה שהשתמע.

יעקב מרגי: אלא תאמרי.

יעקב מרגי: מה תמונת האיזון?

יעקב מרגי: היית רוצה שנהג יעלה לנהוג משא כבד בלי שהוא עבר השתלמות?

ענבל סופרו: לא.

ענבל סופרו: חס וחלילה.

ענבל סופרו: זה לא מה שאנחנו אומרים.

ענבל סופרו: אנחנו רוצים קודם כול שהפרטים לגבי ההשתלמות יהיו ברורים יותר, דבר אחד.

ענבל סופרו: דבר שני, עולה מהתקנות, אנחנו לא יודעים אם המחוקק מתכוון לזה אבל ככל שלזה הוא מתכוון צריך להבהיר את הנקודה הזאת כי מה שאנחנו מבינים זה שככל שנהג לא עבר השתלמות אז יכול להיות שהוא פועל בניגוד לרישיון שהותר לו.

יעקב מרגי: כן, יכול להיות שכן.

יעקב מרגי: את יודעת שאנחנו דנים עכשיו בגלל הקורונה בסוגיית תעופה, ואת יודעת שטייסים שלא טסו מספר ימים שקבועים, צריכים לעבור רישוי מחדש.

ענבל סופרו: נכון.

יעקב מרגי: למה?

יעקב מרגי: אין שום סיבה.

יעקב מרגי: אני חושב שכל הדברים האלה הם טובת הנהג.

יעקב מרגי: זה בסוף בסוף לטובת הנהג, אבל למה שאני אענה, אני אתן למשרד התחבורה להתייחס להערות שלך.

יעקב מרגי: בבקשה.

יעקב מרגי: גם לגבי האגרה שנדרשים לשלם.

מרב תורג'מן: הצגת התקן.

אבנר פלור: לגבי הנושא של אגף הרכב, אני אשמח לקבל איפה היא הייתה ומי אמר את מה שאמר כי זה אמור להיות באגף הרכב ושיראו את התקן.

ענבל סופרו: זה כתוב בתקנות שהוצגו כחומר רקע לוועדה.

יעקב מרגי: איפה זה הוצג?

ענבל סופרו: בעמוד הראשון, בסעיף שמדבר על תיקון תקנה 85.

ענבל סופרו: 2(1)(א): "בפסקה (4), בסופה יבוא..."המטען מאובטח לרכב בהתאם לדרישות תקן ישראלי ת"י 6395 – חלק 1 -...

ענבל סופרו: כתוקפו מזמן לזמן, שעותק שלו הועמד לעיון הציבור באגף לרכב ושירותי תחזוקה במשרד וכן באתר האינטרנט של מכון התקנים.

ענבל סופרו: " אני גם הבוקר ניסיתי שוב פעם לבדוק את זה, נכנסתי גם למכון התקנים ואני נדרשת לשלם סכום של 370 שקלים כדי שאני אוכל לקבל עותק שלו.

יעקב מרגי: באגף הרכב נדרשת?

יעקב מרגי: ראית?

אבנר פלור: זה מה שאני שואל.

אבנר פלור: איפה באגף הרכב?

ענבל סופרו: באגף הרכב, במנוע החיפוש חיפשתי את התקן כדי לקרוא אותו וכדי לקבל עותק שלו, ולא מצאתי.

אבנר פלור: אבל כתוב: לעיון באגף הרכב בתל אביב, לא באתר אינטרנט של אגף הרכב.

יעקב מרגי: דיברנו על זה בפעם שעברה.

יעקב מרגי: נראה לך סביר שבעידן הטכנולוגי אנחנו צריכים?

יעקב מרגי: דיברנו על זה בדיון הקודם.

דוד טמיר: כבוד היושב-ראש, ראשית, מה שהתפתח מאז הדיון שבו אנחנו אישרנו את התקנות האלה זה שבמסגרת תיקון אחר והסדר שהגיעו עם מכון התקנים, ברגע שהתקנות יאושרו וייכנסו לספר החוקים, מכון התקנים יוכל להעלות את התקן באתר לצפייה.

יעקב מרגי: ככה סוכם.

דוד טמיר: וזה יהיה תחת לשונית של מכון התקנים.

יעקב מרגי: ללא צורך בתשלום.

דוד טמיר: זה אני אומר על בסיס תיקון תקנות אחר שעשינו, שבעצם תקנים שנכנסים לספר החוקים, מכון התקנים מציג אותם באתר שלו לצפייה ללא תשלום.

דוד טמיר: במקרה הזה אנחנו לא וידאנו את זה איתו לפני השידור אבל אני אומר את זה בהתבסס על דברים שנאמרו ביחס לתיקון אחר, על בסיס פשרה שהתקבלה לאחרונה בנושא.

יעקב מרגי: הוא נמצא איתנו, אנחנו נשאל אותו.

מרב תורג'מן: אני אציין ואומר שאנחנו שנים דנים כאן על העניין הזה של הצגת התקנים לציבור.

מרב תורג'מן: יש פה ממד של זכויות יוצרים ולכן גם מכון התקנים גובה תשלום בעבור צפייה בתקן.

מרב תורג'מן: לכן אנחנו גם דרשנו שיהיה עותק שיועמד לעיון הציבור ללא תשלום – לציבור הנהגים, בעצם לכל מי שמעוניין לצפות בתקן – ואני מברכת על זה שבאמת תצליחו להעלות את זה לאתר של מכון התקנים לצפייה ללא תשלום, זה מבורך.

יעקב מרגי: אני אומר בצורה חד-משמעית.

יעקב מרגי: אם המדינה קבעה שמכון התקנים יקבע את התקינה שלו, שתרכוש את זה ממנו כי אלה תקנות שאנחנו משיתים על הציבור.

אבנר פלור: אבל זה במימון המדינה, כלומר אנחנו שילמנו על זה.

יעקב מרגי: זה במימון המדינה, והם דורשים אגרה.

אבנר פלור: כן.

אבנר פלור: זה התהליך.

אבנר פלור: אנחנו מימנו את זה.

יעקב מרגי: והם דורשים אגרה על זה.

אבנר פלור: כן.

יעקב מרגי: וזה נראה סביר?

אבנר פלור: לדעתי לא אבל - - -

יעקב מרגי: אם אתה אומר שכבר הגעתם להסכמה, אנחנו נשמע את מכון התקנים.

יעקב מרגי: מכון התקנים איתנו?

אורן ברן: אורן, ראש ענף רכב וחלפים.

יעקב מרגי: שמעת את הדיון.

יעקב מרגי: אנא התייחסותך.

אורן ברן: שמעתי את הדיון.

אורן ברן: לגבי הנושא של התקנים, מה שאנחנו מציגים באתר שלנו זה את התקנים הרשמיים.

אורן ברן: פה לא מדובר בתקן רשמי ולכן הוא לא מוצג.

אורן ברן: אני במקביל כבר מברר אצלנו ביחידת הדוברות מה אנחנו יכולים לעשות לגבי הסוגיה הזאת.

יעקב מרגי: אני אומר לך בצורה חד-משמעית, זה לא ייפול בין לבין.

יעקב מרגי: אם אני כמחוקק משית חובה לפעול לפי תקן מסוים, צריך ליידע את הצרכנים.

יעקב מרגי: אני מבין – זכויות יוצרים, זכויות יוצרים – אני לא יכול לבוא בטענות למכון התקנים.

יעקב מרגי: אם המדינה שילמה על כך, אנא תתכבדו, תעשו את העבודה שלכם.

יעקב מרגי: שימו את זה באתר שלכם, למה זה צריך להיות באתר שלהם?

יעקב מרגי: אם אתם רכשתם והזמנתם וזה שלכם ויש בעלות של המדינה, שימו את זה באתר המשרד.

יעקב מרגי: למה צריך לסמוך על שולחנם של אחרים?

יעקב מרגי: אני שואל שאלה הגיונית.

דוד טמיר: כבוד היושב-ראש, יש כאן בעיה ממושכת של היבטי זכויות היוצרים של התקנים שלא נפתרה במשך תקופה ארוכה ולכן הניסוחים האלה נעשו כשאנחנו בעצם קיבלנו אותם בנוסח התקנות.

יעקב מרגי: אתה יכול לומר לוועדה בוודאות שהתקן הזה שאתה מחייב עכשיו באישור הזה - אם לא, אני אסגור את הישיבה - חיכינו חודש, חודשיים, נחכה עוד חודשיים כי אני לא יכול להשית דבר על הציבור כשאני לא מאפשר לו להשתמש בזה כמו שצריך, אני מכשיל אותו.

דוד טמיר: כבוד היושב-ראש, אני רוצה להעיר שתי הערות.

דוד טמיר: האחת, הנוסח שנעשה שימוש בו בתיקון לתקנות הזה זה נוסח שנעשה בו שימוש גם במקרים קודמים וזה נוסח שהוא בעצם מאושר על ידי כל הגורמים אל מול הבעיה של זכויות היוצרים של התקנים.

יעקב מרגי: אתה יודע, אם כל מה שעשינו בעבר היה טוב, לא היינו מתכנסים כל יומיים-שלושה בוועדות הכנסת לתקן.

יעקב מרגי: אנחנו לרוב עוסקים בתיקונים והתאמות.

יעקב מרגי: השאלה היא ברורה, אני לא נכנס כרגע לדיון על זכויות יוצרים.

יעקב מרגי: המדינה חושבת שהיא צריכה להעמיד את זה לרשות הרבים כדי שהנהגים ישתמשו בזה ולא ייכשלו, אנא – לא יודע, בדרך כלשהי – או שתייצר את התקן או שתרכוש את הזכויות, תשים את זה לידיעת הציבור.

אבנר פלור: אדוני היושב-ראש.

יעקב מרגי: אני מדבר עברית פשוטה.

אבנר פלור: בסדר, אני רק אגיד כמה דברים חשובים.

יעקב מרגי: כל מה שאתה אומר הוא חשוב, תבין.

אבנר פלור: לא, זאת בעיה של שנים.

אבנר פלור: אני הייתי כמה פעמים פה בישיבות האלה והנושא הזה עלה.

אבנר פלור: אדוני היושב-ראש, בישיבה הקודמת אמרת שיש לכם דיון עם מכון התקנים או איזשהו תקן, איזושהי חקיקה בנושא הזה, ברמה הכללית.

יעקב מרגי: אבל לא קשור לזה.

אבנר פלור: לא.

אבנר פלור: בהקשר לנושא - - -

יעקב מרגי: אני אזכיר לך מה אמרנו.

יעקב מרגי: אמרנו שאנחנו בדיונים אחרים מאמצים תקינה בין-לאומית כדי לדלג על הבירוקרטיה ולאשר עוד פעם ועוד בחינה ועוד בחינה, בנושאים אחרים, אבל פה אדרבה, התייחסנו לזה שזה מידע שיהיה זמין ושיפורסם.

אבנר פלור: אני יכול להתחייב ולומר, אדוני היושב-ראש, שיש ספר דרך לאבטחת מטענים שהוא כולל בתוכו את עיקרי התקן.

יעקב מרגי: איפה הוא מפורסם?

אבנר פלור: הוא מפורסם באתר האינטרנט – גם שלנו, גם של הרלב"ד, ובכלל – שאפשר להשתמש בו, יש פה גם ציורים, גם תמונות.

יעקב מרגי: אולי כשאני אפרוש אני אלך להיות נהג משאית.

אבנר פלור: גם ציורים, גם תמונות, זה בעברית פשוטה וקלה שהנהגים יכולים להיעזר בה.

יעקב מרגי: אתה אומר במפורש שהספר הזה מפורסם באתר המשרד.

אבנר פלור: כן.

אבנר פלור: גם ברלב"ד וגם באתר משרד התחבורה, כן.

יעקב מרגי: אוקיי.

יעקב מרגי: התייחסויות נוספות של האורחים.

אבנר פלור: רציתי עוד לתת מענה לשאלה שהיא שאלה לגבי הנהגים.

אבנר פלור: אנחנו חושבים ורואים לנכון כן להטיל את זה גם על הנהגים מכיוון שהנהגים לא עובדים רק בחברה אחת.

אבנר פלור: יכול להיות שבמהלך הזמן הם עוברים כל מיני חברות כאלה ואחרות ומעסיקים כאלה ואחרים, ולכן מן הראוי שנטיל את זה על הנהג ולא על מעסיק או חברה.

אבנר פלור: בנוסף, אפשר להטיל גם עליהם, אבל חייב שהנהג, האחריות שלו.

יעקב מרגי: בנושא בטיחות, ואני מבין לגבי שעות העבודה, האחריות היא משותפת.

אבנר פלור: כן.

יעקב מרגי: ובמטענים?

אבנר פלור: במטענים היא גם משותפת, רק יש פה אחריות משלח.

יעקב מרגי: יש אחריות משלח?

אבנר פלור: בטח.

יעקב מרגי: אתה יודע מה, אני בהול על ממוני.

יעקב מרגי: ב-1 בחודש אמור לקבל – ב-9 בחודש, לא מאמין שנהג משאית מקבל ב-1 בחודש – ב-9 בחודש, בדקה ה-99.9 הוא מקבל את המשכורת שלו, אחרי עבודה קשה.

יעקב מרגי: הוא לא רוצה להיות מובטל, הוא לא יריב עם בעל הבית שלו.

יעקב מרגי: יש אחריות משותפת?

אבנר פלור: כן, בקטע הזה כן.

אבנר פלור: נמצא פה גם גבי בן הרוש ממועצת המובילים.

יעקב מרגי: אני חוזר לאורן ממכון התקנים.

יעקב מרגי: אני רוצה לדעת במפורש מה אתה הולך לעשות.

אורן ברן: קודם כול, תוך כדי שיחה כבר ביררתי את הנושא, ומה שנאמר, שברגע שהתקן יאוזכר בחקיקה הוא יופיע במנוע חיפוש של התקנים הישראליים באתר המכון ויהיה ניתן לצפות בו חינם אין כסף.

יעקב מרגי: חינם אין כסף זה ללא תשלום.

יעקב מרגי: תודה רבה לך, אדוני אורן.

אלעד נצר: שלום לכולם.

אלעד נצר: תודה רבה, כבוד היושב-ראש, על העבודה החשובה שמקדמת ועדת הכלכלה למען הבטיחות בדרכים של כולנו.

יעקב מרגי: אם לא היו בחירות אתה יודע עוד כמה דברים היינו עושים בחודשים האלה?

אלעד נצר: כמובן.

אלעד נצר: אני רוצה להתייחס ולהתחבר גם לנקודה שעלתה פה קודם בנושא דחיית המועדים והסדרת נושא ההכשרות הפרונטליות.

אלעד נצר: כמובן שזה צעד מאוד חשוב.

אלעד נצר: אני מצרף לזה גם את הנושא של עדכון והתאמה לתקן 6395 לאבטחת מטענים, שכרגע נעשים בו דיונים נוספים במכון התקנים בעצם בשביל לענות על הדרישות של המשק הישראלי, של המובילים הישראליים.

אלעד נצר: הדברים האלה לוקחים זמן ויש לנו את הזמן הזה כי באמת בעבודה מאוד יפה, כרגע המועדים מדברים על עוד שנה וחצי.

אלעד נצר: הייתי רוצה לבקש שיירשם לפרוטוקול שנקיים דיון נוסף בעוד חצי שנה לראות שבאמת עניין ההכשרות הפרונטליות נכנס ועניין עדכון התקן בוצע כדי שלא ייווצר מצב שהחקיקה תחייב אותנו לעמוד בתאריך מסוים של הכשרות, אבל מבחינה מעשית אנחנו לא נוכל לבצע את זה בצורה מקצועית.

אלעד נצר: כל מה שאני מבקש זה רק לפרוטוקול, אם נוכל לקיים בעוד חצי שנה דיון מעקב בנושא.

אלעד נצר: תודה רבה.

יעקב מרגי: משרד התחבורה, שמעת?

יעקב מרגי: אני חושב שהוא מבקש בקשה הגונה.

אבנר פלור: כן, אבל לא הבנתי מה זה תיקון התקן.

אבנר פלור: אנחנו לא צריכים להגיע לפה עכשיו.

אבנר פלור: על מה תיקון התקן?

אבנר פלור: אנחנו בישיבה הקודמת הצגנו את עיקרי התקן, הצגנו שזה מאושר וכבר מעוגן במסגרת מכון התקנים, אז למה עכשיו לפתוח את התקן שוב?

יעקב מרגי: בוא אני אגלה לך.

יעקב מרגי: אתה יודע, יש לי הזדמנות פז לפרוק תסכולים.

יעקב מרגי: חוקקה הוועדה הזו, עבדה קשה, עמלה קשה לחוקק את חוק שטרום – מי שלא יודע מה זה חוק שטרום, מי זה, אני אומר לכם; מי שלא, ילך לגוגל אם לא נספיק - עיקרי הדברים זה הרפורמה לעידוד התחרות בבנקים.

יעקב מרגי: באחת ההחלטות שם צריכה להיות ועדת מעקב כזאת – לא לערביי ישראל – ועדת מעקב ליישום הרפורמה.

יעקב מרגי: אתה חושב שהוקמה?

יעקב מרגי: אתה חושב שעיקרי החוק מתקדמים בקצב הראוי?

יעקב מרגי: בנק ישראל מיישם את התכלית הראויה?

יעקב מרגי: אם אני יורד לסוף דעתו של אלעד, הוא רוצה לוודא שאכן בעוד חצי שנה העסק עובד.

אבנר פלור: מה שאני אומר, אין לי בעיה שיהיה דיון וזה בהתאם להחלטה שלך, מה שתחליט, אדוני היושב-ראש, אבל הקטע של התקן הישראלי - - -

יעקב מרגי: אתה רואה שאני לא קפצתי ואמרתי – יהיה דיון, לא יהיה דיון – לא יודע מי יהיה פה, מה יהיה פה.

יעקב מרגי: אתה תהית על הבקשה שלו, אז אני מסביר לך.

אבנר פלור: לא, לגבי ההשתלמות ההיפך, אני עוד אגיע לפני לוועדה לומר אם נעמוד או לא נעמוד בלוחות זמנים, אבל לגבי אחריות לתקן, זה לא אחריותי לעדכן תקן ישראלי כי זה בלוחות זמנים ואני לא יכול להבטיח שום דבר.

יעקב מרגי: אל תבטיח.

יעקב מרגי: הוא פנה אלינו שאנחנו נתכנס לראות שכל העושים במלאכה עושים את עבודתם נאמנה.

יעקב מרגי: אמת או לא, אלעד?

אבנר פלור: לא, הוא אומר שזה תנאי.

אלעד נצר: אמת לאמיתה.

יעקב מרגי: אוקיי.

יעקב מרגי: הערות נוספות?

יעקב מרגי: אם אין, אנחנו ניגש להצבעות.

ענבל סופרו: אם אני אוכל לומר עוד כמה דברים בבקשה.

יעקב מרגי: בואי ננסה לתת גם לאחרים כי שמעתי עוד אחד, ואם לא – נחזור אלייך.

ענבל סופרו: תודה.

יעקב מרגי: בבקשה, אדוני.

יעקב מרגי: מי רצה להתייחס ומאיפה?

מוטי מעיין: מוטי מעיין, אני בעיקרון מטעם ההתאחדות ואני רוצה להתייחס בהמשך למה שאמר אלעד.

יעקב מרגי: איזה התאחדות?

יעקב מרגי: לכדורגל?

יעקב מרגי: לג'ודו?

מוטי מעיין: התאחדות התעשיינים.

מוטי מעיין: סליחה, אדוני.

מוטי מעיין: אני רוצה להמשיך את מה שאלעד אמר וגם בקשר למה שאמר אבנר פלור.

מוטי מעיין: השינוי של התקן הוא לא בכדי.

מוטי מעיין: אנחנו דיברנו עם משרד התחבורה והשינוי של התקן הוא בעצם התאמה של התקן למה שמקובל בעולם בנושא של אבטחת מטענים ויש כאן היגיון מאוד גדול, ודרך אגב, התקן כבר עבר ועדה של מכון התקנים וגם אושר ויצא להערות הציבור.

מוטי מעיין: אז הבקשה עוד חצי שנה לעשות בעצם רק דיון כשהתקן בעצם עבר את הרוויזיה זה לוודא שהוא באמת מותאם ואנחנו לא מדברים על תקן שהוא בעצם לא מתאים למה שקורה בעולם בנושא של אבטחת מטענים, אז זו הבקשה בסך הכול.

יעקב מרגי: אוקיי.

יעקב מרגי: תודה.

יעקב מרגי: אני חושב שמיצינו את הנושא הזה.

יעקב מרגי: בבקשה, גברתי, ענבל.

ענבל סופרו: תודה, אדוני.

ענבל סופרו: קודם כול, רציתי שוב פעם לענות על משהו שיכול להיות שלא הובן קודם.

ענבל סופרו: ברור לנו שעל הנהג גם חייבת להיות מוטלת אחריות מסוימת, אבל בפועל מה שאנחנו רואים או מה שהתקנות או התיקון שלהן מציע זה בעצם אפשרות נוספת שהעול ייפול רק על הכתפיים שלו כי המעסיק פה, אין פה איזושהי אמירה או איזושהי סנקציה למעסיק שלא וידא שהנהג שלו עבר את ההשתלמות הזו, פעם אחת.

ענבל סופרו: פעם שנייה, כששוטר יעצור את הנהג ויבדוק אם הוא עבר את ההשתלמות או לא עבר את ההשתלמות, ובמקרה שחס וחלילה הוא לא עבר אז הוא ייתן לו את הקנס של ה-750 שקלים, 6 נקודות, ובזה ייפתר הסיפור.

ענבל סופרו: אף אחד לא ילך לחקור את המעסיק.

יעקב מרגי: גברתי.

יעקב מרגי: את יודעת, כשהייתי מטריד את המורה שלי, הוא אמר לי: קראת את השאלה?

יעקב מרגי: קראת את התקנות, כולן?

יעקב מרגי: לא התיקון שאנחנו עושים עכשיו.

ענבל סופרו: חלק מהתקנות מדברות על - - -

יעקב מרגי: אז הנה, יענו לך.

אבנר פלור: ענבל, אני רוצה לשאול אותך: על מי נטיל את האחריות על נהג חדש שרוצה לעבוד ואין לו מעסיק עדיין ורוצה לבצע את ההשתלמות?

אבנר פלור: על מי?

אבנר פלור: יש כאלה אלפים בשנה שאנחנו מכשירים אותם, אנחנו מאשרים אותם בתוכנית הלימודים החדשה.

אבנר פלור: על מי נטיל את זה?

ענבל סופרו: מה זאת אומרת?

ענבל סופרו: הוא עובד עצמאי?

ענבל סופרו: הוא בעל החברה שלו?

ענבל סופרו: אני לא מבינה.

ענבל סופרו: הוא אוחז ברישיון והוא עובד מטעם מי?

אבנר פלור: אבל לפני שהוא מתחיל לעבוד הוא רוצה לבצע את ההשתלמות, על מי נטיל את האחריות?

אבנר פלור: אין לו מעסיק.

אבנר פלור: על מי נטיל?

יעקב מרגי: או שיש לי משאית או שאני בעל משאית.

ענבל סופרו: סליחה.

ענבל סופרו: זה יכול להיות חלק מההדרכות שהוא צריך לבצע במסגרת קבלת הרישיון אבל זה לא תנאי לרישיון, מה שכן מופיע כאן, וכשהוא כבר נכנס למקום עבודה אז ההשתלמות הזאת – בין אם היא חד-פעמית או בין אם היא רב-פעמית או בין אם היא שנתית או כל עשר שנים – מישהו צריך לקבל אחריות עליה וזה לא יכול להיות העובד שירוץ למעסיק שלו ויגיד לו: אני צריך שתעשה לי השתלמות, לא עשית לי אותה או כן עשית לי אותה, ובאותה נקודת זמן המעסיק שלו יגיד לו צא לדרך, סע בבקשה, תספק את הסחורה, כי זה מה שקורה בפועל.

יעקב מרגי: ענבל, יש אחריות משלח.

יעקב מרגי: בבקשה, תתייחס.

דוד טמיר: כבוד היושב-ראש, אני רק רוצה לתקן אי דיוק שנפל בדברים של הגברת.

דוד טמיר: אני אפנה לתקנה 4(ב) של תיקון התקנות שבעצם מחייב: "גורם שאישרה רשות הרישוי להעברת ההשתלמות המקצועית ידווח לרשות הרישוי על ביצוע השתלמות בידי חייב כאמור בתקנה משנה (א) ורשות הרישוי תציין את דבר ביצוע ההשתלמות ברישיונו".

יעקב מרגי: זה לגבי הדיווח.

יעקב מרגי: איפה אחריות משלח?

דוד טמיר: כך שבעצם, מבחינת הטענות שנטענו לגבי האם ביצע השתלמות ויחקרו את זה וכו', הדבר יופיע ברישיונו של הנהג.

יעקב מרגי: זה לגבי מאגר המידע.

ענבל סופרו: - - -

אבנר פלור: אדוני היושב-ראש.

יעקב מרגי: מותר לשאול שאלה?

יעקב מרגי: תראה לי איפה כתובה אחריות המשלח.

דוד טמיר: אני אפנה אותך בבקשה לתקנה 2(2):

דוד טמיר: אחרי תקנת משנה (א) יבוא: "(א1) לא יוביל אדם מטען ובעל הרכב או מי שהשליטה עליו לא יורה ולא ירשה להוביל מטען..."

יעקב מרגי: נחה דעתך, ענבל?

יעקב מרגי: לא יורה, לא יאשר.

יעקב מרגי: תודה.

ענבל סופרו: הדיבר הזה "לא ירשה" הוא זה שיעורר את קושי האכיפה.

ענבל סופרו: מה זאת אומרת הוא לא ירשה?

ענבל סופרו: בפועל הוא ירשה כי זה מה שעושים היום לגבי הרבה דברים אחרים.

יעקב מרגי: ענבל, סליחה.

יעקב מרגי: את יודעת מה?

יעקב מרגי: אני אהיה לארג' – בדיונים בדרך כלל אין לי את הלוקסוס הזה – אני מבקש, נמצאים איתנו משטרת התנועה.

דוד טמיר: כבוד היושב-ראש, אם אפשר הערה.

דוד טמיר: אנחנו כרגע מנהלים דיון שלם בעצם על נוסח של תקנות שאושר כבר.

יעקב מרגי: ברור.

יעקב מרגי: מותר לנו, אז מה.

דוד טמיר: לא, אולי רק חשוב להבהיר - -

יעקב מרגי: תלמד ממני כמה אני נדיב, מה אתה רוצה.

דוד טמיר: - - שהדיון הוא למעשה אקדמי אבל אנחנו שומעים.

יעקב מרגי: אתה רוצה שאני אחזור בי?

יעקב מרגי: מה אתה רוצה, אני לא מבין.

יעקב מרגי: משטרת התנועה איתנו?

יעקב מרגי: שלום אדוני, מה שלומך?

נועם בגיינסקי: ברוך השם.

נועם בגיינסקי: מה שלומך, כבודו?

יעקב מרגי: יפה.

יעקב מרגי: שמעת את הדיון המלומד?

נועם בגיינסקי: בחלקו כן, אדוני.

יעקב מרגי: יש קושי באכיפה מהנוסח הזה של "לא יורה", באחריות משלח?

נועם בגיינסקי: מבחינתנו, אין קושי באכיפה הזאת.

יעקב מרגי: תודה רבה.

יעקב מרגי: הכרענו.

יעקב מרגי: אתה רואה?

יעקב מרגי: מה אכפת לנו, מה עלתה לנו הנדיבות הזו, לקיים דיון, שתנוח דעתם של כולם.

יעקב מרגי: יש אחריות משלח.

יעקב מרגי: אני מקווה שלא יהיו תקלות.

יעקב מרגי: כשיש תקלות, המוטיבציה תהיה לא פחות על המשלח כמו שעל הנהג.

יעקב מרגי: לעיתים, הש"ג, יותר קל לתפוס אותו כי המשלח, יש לו סוללת עורכי דין, ריטיינרים.

אבנר פלור: בנוסף, יש לו גם קצין בטיחות בדרך כלל.

יעקב מרגי: וקצין בטיחות.

יעקב מרגי: יש גם הרבה בעלי משאיות שהם לא חברה, לא עסק, והם עצמם גם הנהגים.

יעקב מרגי: תודה רבה לכולם.

יעקב מרגי: אנחנו מצביעים.

מרב תורג'מן: מעלים להצבעה, אדוני.

יעקב מרגי: מעלים להצבעה, כפי שאמרתי, את תיקון תקנה 4, 6 ו-7.

יעקב מרגי: נכון?

מרב תורג'מן: נכון.

מרב תורג'מן: 4, מה שהצגנו, את 183ג(א); את 6 ואת 7.

יעקב מרגי: יפה.

יעקב מרגי: ומי בעד?

יעקב מרגי: אחד אחד, לא כולם ביחד.

יעקב מרגי: בעד – 1

יעקב מרגי: אושר פה אחד.

יעקב מרגי: אין מתנגדים, אין נמנעים.

יעקב מרגי: התיקונים לתקנה 4, 6 ו-7 אושרו.

מרב תורג'מן: וכמובן הפתיח.

מרב תורג'מן: זה אומנם תיקון טכני, אבל גם זה.

יעקב מרגי: ודאי.

יעקב מרגי: כפי שנאמר.

יעקב מרגי: תודה רבה, הישיבה נעולה.